09/12/2022 | Administración LocalMunicipal
Cambre
Aprobación definitiva das Bases da convocatoria pública de bolsas de estudo 2022-2023

Aprobación definitiva das Bases da convocatoria pública de bolsas de estudo 2022-2023 O Pleno municipal, na súa sesión ordinaria do día 28 de xullo de 2022, aprobou inicialmente as bases de convocatoria pública de bolsas de estudo para o curso escolar 2022/2023. No Boletín Oficial da Provincia da Coruña (BOP) do martes, 9 de agosto de 2022 publicouse a aprobación inicial destas bases, iniciándose un prazo de información pública e audiencia aos interesados de trinta días hábiles, a partir do día seguinte á publicación do citado anuncio, co fin de que poidan presentarse as reclamacións e suxestións que estimen oportunas. Este prazo rematou o 22 de setembro de 2022. Resoltas as alegacións presentadas no prazo outorgado ao efecto, o Pleno municipal, na súa sesión ordinaria do día 24 de novembro de 2022, aprobou definitivamente as bases da convocatoria pública de bolsas de estudo para o curso escolar 2022/2023. A teor do establecido no artigo 70.2 da Lei 7/1985, do 2 de abril, a continuación publícase integramente o texto das bases aprobadas definitivamente, facendo constar que o prazo para interpoñer contra elas recurso contenciosoadministrativo é de dous meses contados desde o día seguinte ao da súa publicación, e deberá presentarse ante a Sala do Contencioso Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. Cambre, 30 de novembro de 2022 O concelleiro delegado da Área de Educación, Medio Ambiente, Mobilidade e Sanidade Miguel Ángel Gutiérrez Nieto O obxecto das presentes bases é regular a convocatoria pública que efectúa o Concello de Cambre para a concesión de axudas economicas, bolsas de estudo para o curso escolar 2022/2023, como acción de fomento destinada aos alumnos e alumnas do concello que cumpran os requisitos da Base Cuarta, e que cursen 2º ciclo de Educación Infantil (4º, 5º e 6º E. I), en Educación Primaria (1º a 6º E. P.), en Educación Secundaria Obrigatoria (1º a 4º), en Bacharelato (1º e 2º), en Educación Especial, en Formación Profesional e en Educación Secundaria de Adultos, para financiar gastos de material escolar, libros de texto e uniformes escolares ou vestiario destinado á escolarización dos nenos e nenas ou necesaria para a súa formación, e equipamento informático (ordenador portátil ou ordenador de mesa ou tablet, teclado, ratón, impresora e USB, no caso de educación especial comunicadores electrónicos especialmente diseñados para tal fin; ordenadores portátiles, tablets, etc con programas especiais para a súa adaptación) segundo o establecido na base terceira, para o curso 2022/2023. A dotación total para o financiamento deste programa de axudas é de 24.000,00 euros, con cargo ás seguintes aplicacións orzamentarias do orzamento de 2022: - 18.000,00 euros, con cargo á aplicación orzamentaria 326 48100 “Becas de estudo e libros educación” para financiar bolsas de estudo para gasto corrente derivado da adquisicion de material escolar, libros de texto e uniformes escolares (de ser o caso) ou vestiario destinado á escolarización dos nenos e nenas. - 6.000,00 euros, con cargo á aplicación orzamentaria 326 78000 “A familias e institucións sen fin de lucro” para financiar bolsas de estudo para gasto de investimento derivado da adquisición de equipamento informático. Considéranse gastos subvencionables aqueles que sen lugar a dúbidas respondan á natureza do gasto subvencionado e se axusten aos conceptos relacionados na solicitude.1.- Serán subvencionables na liña de gastos correntes, os derivados da adquisicion de libros de texto, material escolar, e uniformes escolares, para os alumnos/as matriculados/as nas seguintes etapas académicas: - Alumnado de 2º ciclo de Educación Infantil: libros de texto, material escolar e uniformes escolares (de ser o caso) ou vestiario destinado á escolarización. - Alumnado de Educación Primaria: uniformes escolares (de ser o caso) ou vestiario destinado á escolarización. - Alumnado de Bacharelato, Formación Profesional e Educación Secundaria de Adultos: libros de texto e material escolar.2.- Serán subvencionables na liña de gastos de investimento, os derivados da adquisición de equipamento informático (ordenador portátil, ordenador de mesa ou tablet, teclado, ratón, impresora e USB, no caso de educación especial comunicadores electrónicos especialmente diseñados para tal fin; ordenadores portátiles, tablets, etc con programas especiais para a súa adaptación.) para os alumnos/as matriculados/as nas seguintes etapas académicas: - Alumnado de 3º a 6º de Educación Primaria - Alumnado de toda Educación Secundaria Obrigatoria - Alumnado de Educación Especial (de 3º de Educación Primaria a 4º da Educación Secundaria Obrigatoria) A adquisicion individualizada de USB e/ou ratón non será considerada un gastos de investimento senón que será imputable ao concepto material escolar.1.- Poderán ser beneficiarios/as destas axudas aqueles/as que reúnan os seguintes requisitos: a) Estar empadroado/a no Concello de Cambre con anterioridade á presentación da solicitude desta axuda (polo menos o/a alumno/a cun dos proxenitores). b) Estar matriculado/a nun centro escolar público no curso escolar obxecto da convocatoria, para o curso para o que solicita a bolsa e no caso do alumnado matriculado nun centro de Educación Especial ademais nun centro escolar privado concertado. c) Convivir co/coa solicitante da bolsa. d) Pertencer a unha unidade familiar cunha renda per cápita anual igual ou inferior a 15.000,00 euros. e) Presentar a solicitude da axuda no prazo establecido en modelo normalizado ao efecto, e achegar toda a documentación requirida. f) Non estar incurso en causa de incompatibilidade ou prohibición para ser beneficiario de axudas segundo o disposto no artigo 13 da Lei xeral de Subvencións. Non poderán acollerse a esta convocatoria as persoas que perciban axuda do departamento de Servizos Sociais do Concello de Cambre ou doutras persoas públicas ou privadas para o mesmo concepto ou finalidade.2.- As axudas poderán ser solicitadas polo representante legal, pai, nai ou titor do alumno ou alumna (quen é o beneficiario/a da axuda), cando é menor de idade. Enténdese por «renda per cápita anual familiar» o resultado de dividir a renda anual da unidade familiar polo número de membros que a integran. Para os efectos desta convocatoria, a renda anual familiar obterase por agregación das rendas de cada un dos membros computables que obteñan ingresos de calquera natureza. Os membros da unidade familiar que presenten declaración do imposto sobre a renda do 2021, para os efectos do cálculo da renda familiar, sumarán os recadros da base impoñible xeral e da base impoñible do aforro da citada declaración. Nos supostos de non efectuar declaración da renda no exercicio 2021, por non estar obrigado a elo, se terán en conta a suma dos rendementos do traballo, rendementos do capital mobiliario, ganancias patrimoniais sometidas a retención menos os gastos deducibles do traballo. Para os efectos previstos nestas bases, considérase que conforman a unidade familiar: - Os cónxuxes, parellas de feito, ou os/as titores legais. - Menores de idade que convivan no mesmo domicilio. - Solteiros/as menores de 25 anos que convivan no mesmo domicilio. - As fillas e os fillos maiores de idade incapacitados/as xudicialmente, suxeitos/as á patria potestade prorrogada ou rehabilitada. - Cando non exista vínculo matrimonial, a unidade familiar entenderase constituída polo pai, a nai e todos os descendentes que convivan con eles/elas. Esta situación deberá acreditarse documentalmente mediante o correspondente xustificante de empadroamento. No caso de falecemento dalgún dos/das proxenitores/as do/da alumno/a que convivisen con el/ela, deberá acreditarase a dita circunstancia mediante achega do certificado de defunción ou libro de familia onde conste tal feito. No caso de separación legal, divorcio ou cando non existise vínculo matrimonial, a unidade familiar estará formada polo pai ou nai e tódolos/as fillos e fillas que convivan con un ou outro/a e, se é o caso, pola persoa que sexa parella de feito de calquera dos/das proxenitores que teña as fillas e fillos a cargo; non se considerará membro computable aquel deles/as que non conviva co/coa beneficiario/a da bolsa. A separación ou divorcio acreditarase mediante sentenza xudicial que o determine ou convenio regulador onde conste a custodia do menor e onde conste o importe da pensión recibida polo que corresponda en relación a gastos de manutención e/ou outros. No seu caso, terase en conta tamén o importe percibido en concepto de pensión de alimentos do pai/nai que non conviva co alumno/a. No caso de separación ou divorcio dos proxenitores con custodia compartida acreditada mediante sentenza xudicial, as rendas de ambos proxenitores incluiranse dentro do cómputo da renda familiar. No caso de nulidade, separación ou divorcio, o perceptor da axuda será o proxenitor que teña atribuída a custodia do/da menor de acordo co establecido no convenio regulador ou sentenza xudicial. A separación de feito acreditarase mediante certificado de convivencia ou auto de medidas provisionais. Enténdese por familia monoparental, segundo o artigo 13 da Lei 3/2011, de 30 de xuño, de apoio á familia e á convivencia de Galicia, o núcleo familiar composto por un único proxenitor ou proxenitora que non conviva con outra persoa coa que manteña unha relación análoga á conxugal e os fills o hijas a su cargo, nos seguintes supostos: a) Os homes ou as mulleres que afrontan a paternidade ou a maternidade en solitario. b) As familias formadas por unha ou un cónxuge viudo e os fillos e fillas. c) As familias formadas por un pai ou nai que queda a cargo das fillas e fillos sen que haxa custodia compartida. Para acreditar aqueles supostos nos que concorran circunstancias que modificaran a situación familiar existente no ano 2021, deberá documentarse o exercicio 2022 de toda a unidade familiar, aportando a seguinte documentación: - No caso de separación ou divorcio: certificado de vida laboral positivo ou negativo, achegando fotocopia das nóminas da empresa liquidadas no exercicio 2022 que aparezan na vida laboral, ou certificado de empresa oficial onde conste o período de traballo e importes percibidos nese período. - No caso de desemprego: Demandante de emprego con prestación: certificado de prestacións do SEPE no que se indiquen as prestacións que se perciben actualmente e os períodos correspondentes e/ou segundo proceda, certificado de haberes dos meses nos que se traballara. Demandante de emprego sen prestación: certificado do SEPE e certificado de vida laboral. - No caso de ERTE: documentación que acredite a situación e na que se reflicten os ingresos percibidos nese periodo e resto de ingresos percibidos fóra dese periodo no ano 2022 ata a data de presentación da solicitude. - No caso de viuvez, xustificante da pensión de viuvez e/ou certificado de vida laboral positivo ou negativo, achegando fotocopia das nóminas da empresa liquidadas no exercicio 2021 que aparezan na vida laboral ou certificado de empresa oficial. - Noutros casos non recollidos neste apartado, a documentación necesaria que o acredite segundo sexa o caso e que permita ao Concello poder comprobar o seu nivel de renda. Unha vez aprobadas as Bases con carácter definitivo, o Alcalde, ou en caso de delegación, o concelleiro delegado da área, acordará a convocatoria de bolsas de estudio do Concello de Cambre para o curso 2022/2023. De dita convocatoria se dará traslado a Base de Datos Nacional de Subvencións (BDNS) para a súa publicación no Boletin Oficial da Provincia, tal e como dispón o artigo 20 da lei xeral de subvencións. As solicitudes, formuladas no modelo normalizado, dirixiranse ao Alcalde e poderán presentarse de calquera das formas seguintes: - Preferiblemente, a través da sede electrónica da páxina web do Concello de Cambre. - Se non, en calquera dos rexistros municipais para o que deberán solicitar cita previa: · Ou chamando ao nº de teléfono: 981 613 128. · Ou a través da páxina web municipal. - Ou por calquera das formas sinaladas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Logo da súa convocatoria, o prazo de presentación das solicitudes será do 14 ao 30 de decembro de 2022. As solicitudes de subvención deberán presentarse no formulario de solicitude que figura como anexos nas presentes bases, que se pode descargar na páxina web municipal (www.cambre.org): - anexo I: Solicitude. (formulada polo/a pai ou nai ou titor/a legal do/a alumno/a beneficiario/a da axuda menor de idade. - anexo II: Autorización, asinada por todos os membros da unidade familiar computables maiores de idade, para que o Concello de Cambre poida solicitarlle datos tributarios á Axencia tributaria relativos ao seu nivel de renda (IRPF), así como autorización do alumno maior de idade de comprobación de estar ao corrente coas súas obrigas tributarias. - anexo III: Declaración xurada de estar ao corrente das súas obrigas tributarias e coa seguridade social do beneficiario, alumno/a maior de idade. - anexo IV: Declaración do/da solicitante de que a unidade familiar non solicitou nin percibiu outra axuda para a mesma finalidade. - anexo V: Autorización para solicitar datos á Administración educativa sobre a matrícula realizada no centro escolar no curso 2022/2023. O formulario de solicitude deberá ir acompañado dos seguintes documentos que conforman a documentación propia do solicitante e/ou beneficiario/a da bolsa de estudo: - DNI/NIE ou pasaporte do/a solicitante e dos/as alumnos/as beneficiarios/as (cando por idade teñan obriga de telo). - Libro de familia compreto ou documentación que o substitúa. - Certificado ou documento que acredite o número IBAN de conta bancario a nome do beneficiario, ou do solicitante se aquel non dispón de conta bancaria da súa titularidade. - Certificado da matrícula escolar dos alumnos beneficiarios do curso escolar 2022/2023, no caso de non autorizar expresamente a cesión de datos ao Concello por parte da Administración educativa. - Factura/s xustificativa/s dos gastos realizados (en función da axuda que se solicite) en concepto exclusivo de material escolar, libros de texto, uniformes escolares e/ou vestiario emitida/as entre o 22 de xuño de 2022 e o 10 de outubro de 2022, e de material informático (ordenador portátil, ordenador de mesa ou tablet, teclado, ratón, impresora e USB, no caso de educación especial comunicadores electrónicos especialmente diseñados para tal fin; ordenadores portátiles, tablets, etc con programas especiais para a súa adaptación) emitida/as entre o 1 de xaneiro de 2022 e o 10 de outubro de 2022. Deberán estar emitidas a nome do beneficiario, ou solicitante (ou cónxuxe) da bolsa de estudo e presentaranse factura/s ou factura/s simplificada/s, na/s que deberán figurar, en todo caso, os seguintes datos: • CIF, NIF ou NIE do establecemento. • Datos do titular do establecemento. • Data de expedición e número de factura. • Data de realización da operación, se non é a mesma que a de expedición. • Datos persoais do/a beneficiario/a ou solicitante da bolsa de estudo (ou cónxuxe). • Concepto do adquirido detallado. • Prezo unitario de cada concepto e número de unidades adquiridas. • Tipo impositivo, ou expresión “IVE incluído”. • Importe total. • Deberase acreditar o pago da factura con xustificante de pago da mesma ou ben constar na mesma o modo en que se realizou o pago ou a expresión “PAGADO”. • A factura deberá estar individualizada por beneficiario/a (alumno/a) ou deberá indicarse nela a quen lle corresponde o gasto de cada un dos conceptos que figuren nela. As facturas de pedidos “on line” deberán conter tamén os datos descritos anteriormente. Os tiquets non terán validez como xustificantes válidos de gasto. - Documentación acreditativa da renda dos membros da unidade familiar nos supostos de modificación da situación familiar existente no 2021 segundo o disposto na base quinta da convocatoria. - Se é o caso: - Título de familia numerosa en vigor. - Sentenza de separación ou divorcio, ou fotocopia do xustificante de viuvez onde conste o importe das pensión por gastos de manutención do menor ou outros. - Certificado de minusvalía en vigor. - Pensionistas: xustificante da pensión mensual e número de meses que a percibe. - Perceptores do RISGA e RAI: Xustificante da contía mensual actual e fotocopia do documento de notificación da concesión. - Situación ERTE: documentación que acredite a situación e na que se reflicten os ingresos percibidos nese periodo e resto de ingresos percibidos fóra dese periodo no ano 2022 ata a data de presentación da solicitude. - Outras circunstancias: a documentación xustificativa necesaria que o acredite segundo sexa o caso. Se algunha documentación que se solicita nesta convocatoria xa foi presentada no Concello de Cambre na convocatoria de Bolsas de Estudio 2019/2020, 2020/2021 ou 2021/2022 e está en vigor no momento de presentar a solicitude, non ten obriga de volver a presentala. Neste caso terá que indicalo na solicitude. Poderase requirir polo Concello de Cambre calquera outra documentación complementaria á indicada que se considere necesaria para maior clarificación da situación acreditada ou compulsa da presentada se a copia simple presentada xera dúbidas de autenticidade. Rematado o prazo de solicitude, procederase á comprobación do cumprimento de requisitos e revisión da documentación. Notificarase ao interesado a documentación a subsanar, se é o caso, e prazo para as subsanacións coa indicación de que, si esta non se producira, terase por desistido da súa solicitude previa resolución que deberá ser dictada nos termos do artigo 21 da Lei 39/2015, de 1 de outubro, do Procedemento Administrativo Común das Administracións Públicas. O procedemento de concesión das axudas reguladas nestas bases, será o de concorrencia competitiva, de acordo co establecido no artigo 22.1 da Lei 38/2003, do 17 de novembro, xeral de subvencións. Para os efectos destas axudas, a concorrencia competitiva implica que o procedemento de concesión das subvencións realízase mediante a comparación das solicitudes presentadas, co fin de establecer unha prelación entre elas, de acordo cos criterios de valoración previamente fixados nestas bases, e adxudicar a axuda a aquelas que obtiveran unha maior valoración co límite orzamentario fixado para cada tipo de axuda polo concello. A valoración das solicitudes realizarase por categorias de bolsas de estudio a conceder por aplicación orzamentaria, ordenando por orde de maior a menor puntuación as solicitudes de cada grupo. Para a valoración teranse en conta os ingresos anuais de todos os integrantes da unidade familiar. A valoración realizarase, segundo criterios de apreciación automática, aplicando o seguinte baremo: a) Por pertencer a unha unidade familiar cunha renda per cápita anual inferior ou igual a 2.500,00 euros, 25 puntos. b) Por pertencer a unha unidade familiar cunha renda per cápita entre 2.500,01 euros e 4.500,00 euros, ambos incluídos, 15 puntos. c) Por pertencer a unha unidade familiar cunha renda per cápita anual entre 4.500,01 euros e 10.000,00 euros, ambos incluídos, 10 puntos. d) Por pertencer a unha unidade familiar cunha renda per cápita anual entre 10.000,01 euros e 15.000,00, ambos incluídos, 5 puntos. e) Por cada membro da unidade familiar que presente algunha minusvalía, 3 puntos, por cada un deles. f) Por ter o título de familia numerosa, 2 puntos. g) Por pertencer a unha unidade familiar monoparental, 1 punto.1.- Bolsas de estudio para gasto corrente por importe total de 18.000,00 euros. Concederanse para gastos de adquisición de material escolar, libros de texto e uniformes escolares ou vestiario destinado á escolarización dos nenos e nenas ou necesaria para a súa formación (en función da etapa á que pertenza): - 85 bolsas de estudo de 120,00 euros cada unha, destinadas a alumnos de 2º ciclo de educación infantil - 44 bolsas de 75,00 euros cada unha destinadas aos alumnos de educación primaria - 30 bolsas de 150,00 euros cada unha destinadas aos alumnos de bacharelato, formación profesional e educación secundaria para adultos.2.- Bolsas de estudio para investimento informatico, por importe total de 6.000,00 euros. Concederanse para gastos de investimento para a adquisición de equipamento informático: - 20 bolsas de estudo de 125,00 euros cada unha, destinadas a alumos de 3º a 6º de Educación Primaria - 20 bolsas de estudo de 125,00 euros cada unha, destinadas a alumnos de Educación Secundaria Obrigatoria - 8 bolsas de estudo de 125,00 euros cada unha, destinada a alumnos de Educación Especial de 3º Educación Primaria a 4º da ESO Unha vez valoradas as solicitudes de bolsa presentadas segundo o baremo establecido na Base décima, ordearanse por tipo de bolsa que corresponda á solicitude por puntuacion de maior a menor. Se houbese empate na puntuación de solicitudes, terase en conta primeiramente a de renda per capita inferior sobre a de renda superior. Concederanse as bolsas segundo a orde de prelación establecida no parágrafo anterior por tipo de bolsa ata o esgotamento do crédito, tendo en conta que se se xustifica polo beneficiario importe de gasto inferior a contía da bolsa a conceder, esta concederáselle polo importe de gasto realizado acreditado polo beneficiario. Se houbese bolsas sobrantes dunha das categorías, pasarían á categoría que máis solicitudes queden sen outorgar por falta de crédito automaticamente, dentro da mesma aplicación orzamentaria. Só se terán en conta, para os efectos de xustificación do gasto realizado, os importes totais ou parciais nas facturas presentadas e emitidas por conceptos que constitúan obxecto de subvención na presente convocatoria, é dicir, material escolar, libros de texto e uniformes escolares (de ser o caso) ou vestiario destinado á escolarización e equipamento informático (ordenador portátil, ordenador de mesa ou tablet, teclado, ratón, impresora e USB no caso de educación especial comunicadores electrónicos especialmente diseñados para tal fin; ordenadores portátiles, tablets, etc con programas especiais para a súa adaptación). Correspóndelle o outorgamento das bolsas de estudio ao concelleiro delegado da Área de Educación, Medio Ambiente, Mobilidade e Sanidade, previo informe de valoración das solicitudes do coordinador da Área, trala comprobación da documentación xustificativa presentada que acompaña á solicitude e do cumprimento polos beneficiarios dos requisitos establecidos nas bases, e logo da súa fiscalización pola Intervención municipal. Correspóndelle ao Alcalde o recoñecemento de obrigas correspondentes ás bolsas de estudio concedidas, así como a aprobación do pagamento mediante transferencia bancaria. O aboamento levarase a cabo nun único pago por beneficiario, de acordo co establecido no artigo 34 da Lei xeral de subvencións, e mediante transferencia bancaria á conta de titularidade da persoa beneficiaria ou o seu representante legal, para o caso de menores de idade. Os/as beneficiarios/as estarán obrigados/as a: a) Someterse ás actuacións de comprobación do Concello de Cambre e ás de control financeiro que corresponden á intervención municipal. b) Atender e proporcionar, no seu caso, canta información lle poidan solicitar os servizos de control interno municipal do concello. c) Comunicar ao concello de Cambre a concesión doutras subvencións concorrentes por parte doutras administracións ou entidades privadas para a mesma finalidade. d) Conservar os documentos xustificativos de aplicación dos fondos concedidos durante o prazo de catro anos. e) Proceder ao reintegro do percibido en exceso, en caso de incumprimento. Para o suposto de alumnos ou alumnas menores de idade, responderán das obrigas derivadas da convocatoria os solicitantes da bolsa de estudio, en canto ostentan a patria potestade ou titoría do menor. En cumprimento do disposto no artigo 20.1 da Lei 38/2003 (LXS) e demais normativa de desenvolvemento, os datos da subvención concedida e a identificación da persoa beneficiaria, serán remitidas á Intervención Xeral do Estado, para que sexan incorporados á Base de Datos Nacional de Subvencións (BDNS), coa exclusiva finalidade prevista en dito precepto. Para o non previsto nestas bases, aplicaranse as normas xerais contidas nas bases de execución do orzamento xeral do Concello de Cambre para o exercicio 2022, o disposto na Lei 38/2003, do 17 de novembro, xeral de subvencións, no RD 887/2006, do 21 de xullo, polo que se aproba o Regulamento da antedita lei, na Lei 9/2007, de 13 de xuño, de subvencións de Galicia e demais normativa aplicable. SOLICITANTE (alumno/a maior de idade ou pai, nai, titor/a legal): Nome e apelidos: _____________________________________________, DNI: _______________, Domicilio:________________________________________________________________________, Municipio_______________, Provincia_____________________Cód. Postal.___________________, Teléf.: ____________; Teléfono móbil: ______________; correo electrónico: ___________________, Nai/pai, ou representante legal segundo proceda, que non sexa o solicitante (no caso de non estar separado/a ou viúvo/a): Nome e apelidos: ____________________________________________, D. N. I.: _______________ 1) Nome e apelidos:_______________________________ Centro escolar:_________________________________________ Poñer o curso escolar e sinalar cun “X” o tipo de gasto para o que solicita a bolsa: - Alumnado de 2º ciclo de Educación Infantil: Curso: _______ Libros de texto  / Material escolar  / Vestiario  - Alumnado de Educación Primaria: Curso: _______ Vestiario  / Material Informático  (de 3º a 6º) - Alumnado de Educación Secundaria Obrigatoria: Curso: _______ Material Informático  - Alumnado de Educación Especial (de 3º de Educación Primaria a 4º da ESO): Curso: _______ Material Informático  Otro  - Alumnado de Bacharelato, Formación Profesional e Educación Secundaria de Adultos: Curso: ____ Libros de texto  / Material escolar  2) Nome e apelidos:_______________________________ Centro escolar:_________________________________________ Poñer o curso escolar e sinalar cun “X” o tipo de gasto para o que solicita a bolsa: - Alumnado de 2º ciclo de Educación Infantil: Curso: _______ Libros de texto  / Material escolar  / Vestiario  - Alumnado de Educación Primaria: Curso: _______ Vestiario  / Material Informático  (de 3º a 6º) - Alumnado de Educación Secundaria Obrigatoria: Curso: _______ Material Informático  - Alumnado de Educación Especial (de 3º de Educación Primaria a 4º da ESO): Curso: _______ Material Informático  Otro  - Alumnado de Bacharelato, Formación Profesional e Educación Secundaria de Adultos: Curso: ____ Libros de texto  / Material escolar   Anexo II: Autorización de comprobación de datos tributarios.  Anexo III: Declaración xurada de estar ao corrente das súas obrigas tributarias e coa seguridade social.  Anexo IV: Declaración de non percibir a unidade familiar axuda ningunha para a mesma finalidade.  Anexo V: Autorización para solicitar datos sobre a matrícula do curso escolar 2022/2023.  Certificado ou documento que acredite o número IBAN de conta bancario a nome do beneficiario, ou do solicitante se aquel non dispón de conta bancaria da súa titularidade.  Volante de empadroamento colectivo da unidade familiar no Concello de Cambre.  DNI/NIE ou pasaporte do solicitante e dos/as alumnos/as beneficiarios/as en vigor.  Libro de familia compreto ou documentación que o substitúa.  Facturas xustificativas dos gastos realizados individualizada por beneficiario/a.  Título de familia numerosa en vigor.  Sentenza de separación ou divorcio, ou fotocopia do xustificante de viuvez.  Certificado de minusvalía en vigor.  Certificado da matrícula escolar dos alumnos beneficiarios curso escolar 2022/2023 (só os que non autoricen expresamente a cesión de datos ao Concello por parte da Administración educativa).  Documentación que acredite a situación e na que se reflicten os ingresos percibidos nese periodo e resto de ingresos percibidos fóra dese periodo no ano 2022 ata a data de presentación da solicitude.  Na convocatoria de Bolsas de Estudio 2019/2020, 2020/2021 ou 2021/2022 xa presentei a seguinte documentación(indicar cal) _______________________________________________________________  Outros documentos: ___________________________________________________________________ Cambre, de de 2022 Asinado: ___________________ Sr. Alcalde – Presidente do Concello de Cambre (A Coruña) A/s persoa/s abaixo asinante/s autoriza/n ao Concello de Cambre a solicitar da Axencia Estatal de Administración Tributaria información de natureza tributaria para o recoñecemento, seguimento e control da concesión de Bolsas de Estudo Concello de Cambre curso 2022/2023, sendo beneficiario/a ou posible beneficiario/a a persoa que figura no apartado A da presente autorización. A presente autorización outórgase exclusivamente para os efectos do recoñecemento, seguimento e control da subvención mencionado anteriormente, e en aplicación do establecido pola disposición adicional cuarta da Lei 40/1998, que mantén a súa vixencia tras a entrada en vigor do Real decreto lexislativo 3/2004, polo que se aproba o texto refundido da lei do imposto sobre a renda das persoas físicas, e no artigo 95.1 k) da Lei 58/2003, xeral tributaria, que permiten, logo da autorización da persoa interesada, a cesión dos datos tributarios que precisen as administracións públicas para o desenvolvemento das súas funcións. INFORMACIÓN TRIBUTARIA AUTORIZADA: Datos que posúa a Axencia Tributaria do imposto sobre a renda das persoas físicas do exercicio establecido na convocatoria de Bolsas. Cambre, de de 2022 NOTA: A autorización concedida pola persoa asinante pode ser revogada en calquera momento mediante escrito dirixido ao Concello de Cambre. Esta Declaración deberá asinarse unicamente polo/a alumno/a maior de idade A persoa abaixo asinante autoriza ao Concello de Cambre a solicitar da Axencia Estatal de Administración Tributaria información de natureza tributaria para o recoñecemento, seguimento e control da concesión das bolsas de estudo correspondentes ao curso escolar 2022/2023. A presente autorización outórgase exclusivamente para o procedemento sinalado, e en aplicación do establecido pola disposición adicional cuarta da Lei 40/1998, que mantén a súa vixencia tras a entrada en vigor do Real decreto lexislativo 3/2004, polo que se aproba o texto refundido da lei do imposto sobre a renda das persoas físicas, e no artigo 95.1 k) da Lei 58/2003, xeral tributaria, que permiten, logo da autorización da persoa interesada, a cesión dos datos tributarios que precisen as administracións públicas para o desenvolvemento das súas funcións. NOME E APELIDOS: __________________________________ NIF: ________________________________________________ Cambre, de de 2022 Asinado: NOTA: A autorización concedida pola persoa asinante pode ser revogada en calquera momento mediante escrito dirixido ao Concello de Cambre. Esta Declaración deberá asinarse unicamente polo/a alumno/a maior de idade Don/ Dona _____________________________________________________, con DNI, de conformidade co establecido nas bases para a convocatoria pública de Bolsas de Estudo curso escolar 2022/ 2023 do Concello de Cambre, Estar ao corrente das miñas obrigas tributarias e coa seguridade social. Cambre, de de 2022 Asinado.: DECLARACIÓN XURADA DO SOLICITANTE Don/ dona ________________________________________________________________________________, con DNI _________________________________, de conformidade co establecido nas bases para a convocatoria pública de Bolsas de Estudo curso escolar 2022/2023 do Concello de Cambre, Que por parte de ningún dos membros da unidade familiar foi solicitada nin se percibiu axuda ningunha para a mesma finalidade e mesmo concepto. Cambre, de de 2022 Asinado.: NOTA: Non poderán acollerse a esta convocatoria as persoas que perciban axuda do departamento de Servizos Sociais do Concello de Cambre ou doutras persoas públicas ou privadas para o mesmo concepto ou finalidade. AUTORIZACION PARA QUE O CONCELLO DE CAMBRE POIDA SOLICITAR DATOS Á ADMINISTRACIÓN EDUCATIVA SOBRE A MATRÍCULA DO CURSO ESCOLAR 2022/2023 Don/ dona ________________________________________________________________________________, con DNI ________________________________________, de conformidade co establecido nas Bases para a convocatoria pública de Bolsas de Estudo curso escolar 2022/2023 do Concello de Cambre, autorizo ao Concello de Cambre a solicitar á Administración educativa da Xunta de Galicia información relativa ao centro escolar e curso no que está matriculado o/s alumno/s ou a/s alumna/s para os que se solicito a Bolsa de estudio correspondente ao curso escolar 2022/2023. Cambre, de de 2022 Asinado.: